תיאום כוונות (ספר)

תיאום כוונות הוא ספר שנכתב בידי הרב חיים סבתו ויצא לאור בשנת 1999 בהוצאת ידיעות ספרים. הספר זכה בפרס ספיר בשנת 2000 ובפרס יצחק שדה לספרות צבאית 2002. הספר בנוי מאוסף של זכרונות אותם מעלה המחבר, על הרקע של מלחמת יום הכיפורים בחזית רמת הגולן. הספר אינו עלילתי, והזכרונות אינם מובאים בו בסדר כרונולוגי אלא על פי הקשרם. הזיכרונות מועלים מנקודת מבטו האישית של תותחן טנק במילואים בחטיבה 679, תלמיד ישיבת הסדר. זיכרונותיו מתארים אירועים מילדותו בשכונת בית מזמיל שבירושלים, משירותו הסדיר, מהשעות שקדמו לפרוץ המלחמה והמלחמה עצמה, ומהשהייה במובלעת הסורית. חלק מהאירועים מתוארים על ידי המחבר עצמו, וחלקם כעדות שמיעה מפי אחרים. את הספר מלווה תחושת מצוקה של המחבר עקב היעדרותו בקרב של חברו הטוב ביותר, דב אינדיג. המחבר - תותחן טנק צעיר, עלה בילדותו ממצרים ולמד בתלמוד תורה בבית מזמיל. במהלך המלחמה מחליף מספר פעמים טנק לאחר שהטנקים בהם היה נפגעים או מתקלקלים. דב - הוא דב אינדיג, חברו לצוות הטנק של המחבר בעת השירות הסדיר. הם מגיעים יחדיו לימ"ח, אך שם מצוותים לטנקים שונים ודרכיהם נפרדות. הטנק של דב מושמד בקרב, אך גופתו לא נמצאת והוא נחשב נעדר. מומו - מנהיג של חבורת ילדים בבית מזמיל שלוקח את המחבר תחת חסותו. לאחר המלחמה פוגש אותו המחבר כחייל בגולני. גידי (שם בדוי) - מפקד הטנק. המח"ט - אינו מוזכר בשמו, אך מדובר באורי אור. המחבר מבליט את החמלה והצניעות אותם מפגין המח"ט במהלך המלחמה. חנן - הוא רס"ן בדימוס חנן אנדרסון, שבתחילת המלחמה היה מפקד מחלקה ובמהלכה מונה למפקד פלוגה. דנון - הוא חיים דנון, מפקד הגדוד. המחבר שומע את קולו ברשת הקשר מנהל את הקרבות, מתאר את אומץ לבו ונחישותו. בנוסף, מובאות עדויותיהם של אנשי צוות שונים מפלוגתו וחיילים נוספים. שם הספר מבטא כפל משמעות: מצד אחד, חוסר הסדר והארגון בתחילת המלחמה שגרם לכך שהצוות לא הספיק לבצע הכנות בסיסיות כמו תיאום כוונות לתותח הטנק ומצד שני, המשמעות הדתית של כוונה בתפילה. בספר משולבים דברי חז"ל, אגדות, מדרשים, פיוטים. הספר תורגם לאנגלית על ידי הלל הלקין, לצרפתית על ידי צביה פרנק-ויגודה ולרוסית על ידי נ. רדובסקיה. בשנת 2003 יצא סרט המבוסס על הספר. את הסרט כתב וביים אייל חלפון. בין השחקנים היו דן שפירא ואלון אבוטבול. בסרט, שחקנים חילוניים מגלמים בחורי ישיבה, ולצורך כך שהו השחקנים במשך יום אחד בישיבת כרם ביבנה. הרב סבתו התנגד בהתחלה ליצירת הסרט ונעתר לבקשת חלפון רק לאחר הפצרות רבות. חלפון נעזר בעת כתיבת התסריט ברב מרדכי ורדי, ראש מגמת תסריטאות בבית הספר לקולנוע "מעלה". מכתבים לטליה לקריאת הספר תיאום כוונות באתר המרכז למורשת יום הכיפורים הספר "תיאום כוונות", באתר "סימניה" חיים סבתו, תיאום כוונות, באתר ynet, 5 באוקטובר 2003 - קטע מהספר חגית רוטנברג, בכוונה תחילה, באתר ערוץ 7, 12 באוקטובר 2008 שירה קדרי-עובדיה, הרב חיים סבתו מתאם כוונות מחדש, באתר nrg‏, 13 בספטמבר 2013 רוביק רוזנטל, שלושה יומני מלחמה, בעקבות הספר "תיאום כוונות", באתר של רוביק רוזנטל (פורסם במקור בכתב העת ארץ אחרת) חיים סבתו וחגי רוגוני, שיבוש כוונות, בכתב העת "ארץ אחרת" אלכס זהבי, תיאום ציפיות, על "תיאום כוונות" של חיים סבתו, בכתב העת "ארץ אחרת" קולנוע וספרות: שלושים שנה למלחמת יום הכיפורים – על "תיאום כוונות" ויצירות אחרות על המלחמה - יעד בירן ואלי ויסבורט בדעות רחל שקלובסקי, אבנים במלחמת תרבות, עתון 77, גיליון 260, ספטמבר 2001, עמ' 14 - 15. תיאום כוונות, באתר OCLC (באנגלית) Adjusting sights / Haim Sabato ; translated by Hillel Halkin. New Milford : Toby Press, 2003. ISBN 1902881702 Lunes d’automne / Haïm Sabato ; traduit de l’hébreu par Tsivia Frank-Wygoda. Jerusalem : Toby, 2009. ISBN 9789655260434 Совместить прицел / Хаим Саббато ; перевод Н. Радовской, Иерусалим : Гешарим, 2002. ISBN 5932731028 אביחי בקר, בניגוד לכל הכוונות, באתר הארץ, 20 באוקטובר 2003